**ŠEŠIRKOVA PRIČA**

Jednom davno živio je slamnati šešir kojega nitko nije volio jer bio je ružan i oduran.

Šeširko je zapravo bio veoma drag i pomagao je svima koje je sretao, no ljudi to nisu zamjećivali. Šeširko je bio tužan. Ugledavši tužnoga Šeširka, Jesen ga upita: „Šeširiću moj dragi, zašto si tako nesretan?“ Šeširko joj ispriča svoju tužnu sudbinu. Jesen se sažali i okiti ga zlatnim lišćem i kestenjem. Šeširko je bio presretan. Vidjevši ga, ljudi ga počnu hvaliti i diviti mu se. Šeširko je postao raskošan, no ubrzo se promijenio. Postao je ohol i škrt, više nije bio onaj stari šešir. Jesen je bila ljuta i razočarana, stoga mu oduzme zlatno lišće i kestenje. Sada je šešir bio opet običan. Zažali što je bio ohol i škrt te zamoli Jesen da mu vrati zlatne ukrase. Jesen tada zapuše snažnim vjetrom i progovori ledenim glasom: „Bio si zao, ponovno ćeš dobiti svoje ukrase kad učiniš sljedeće...Načini kruh i pokloni ga osobi kojoj misliš da trebaš pokloniti vječnu ljepotu!“ Šeširić načini kruh i pomisli: “Ja sam sigurno ta osoba i zato ću pojesti kruh!“ Baš kada ga se spremao pojesti, naiđe ružni starac i zamoli za kruh. Šeširko tada osjeti da ga nešto steže pri srcu i poželi starcu, ma koliko ružan bio, dati kruh. Tako i učini, a starčić ode dalje neopisivo sretan. Tada dođe Jesen i reče: “Bio si jako dobar, stoga ti darujem vječnu ljepotu!“ Šeširko se začudio jer nigdje nije bilo zlata ili nečega sličnog.

Tada shvati: “Prava se ljepota nalazi u našem srcu!“ Otada je Šeširko uvijek bio pristojan, darežljiv i ljubazan, a vječna mu je dobrota grijala srce!

Lucija Šipoš